Foiníki

Foiníki (; ) on Kreikan kylä, joka sijaitsee Kárpathoksen saarella ja kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Se kuului aiemmin vanhaan Kárpathoksen kuntaan ja vuodesta 2011 lähtien uuden Kárpathoksen kunnan Kárpathoksen kunnallisyksikköön. Kylä on osa Arkásan kyläyhdyskuntaa. Kylän väkiluku on 33 (vuonna 2011).

pienoiskuva|vasen|Foiníkin Pyhän Nikolaoksen (Ágios Nikólaos) kirkko.
Foiníki sijaitsee Kárpathoksen länsirannikolla. Kylästä on matkaa Kárpathoksen pääkaupunkiin, itärannikolla sijaitsevaan Kárpathokseen eli Pigádiaan 21 kilometriä. Foiníkin eteläpuolella sijaitsevaan Arkásan kylään on matkaa kaksi kilometriä. Foiníkin kylän läheisyydessä sijaitsevat Flaskián rotko sekä Kamarákian ja Ágios Geórgioksen uimarannat.

Kylässä on tavernoja ja hotelleja. Foiníkistä liikennöi säännöllisesti laiva naapurisaari Kásokselle.

 Lähteet 

 Aiheesta muualla 

Luokka:Etelä-Egean saarten kylät
Luokka:Kárpathos